રાજકોટ : ગુજરાત લાયન્સ અને કોલકતા નાઇટ રાઇડર વચ્ચે આવતી કાલે આઇપીએલ મેચ રાજકોટમાં રમાનાર છે. ત્યારે આવતીકાલે ગ્રાન્ડ ઓપનિંગ સેરેમની પણ યોજાશે. ઓપનિંગ સેરેમની માટે આજે ટાઇગર શ્રોફ અને ભૂમિ ત્રિવેદી રાજકોટ આવી પહોંચ્યા છે. આજે ખંઢેરી સ્ટેડિયમમાં ઓપનિંગ સેરેમનીનું રિહર્સલ યોજાયું છે. જેમાં ભૂમિ ત્રિવેદીના ગીતો પર ગરબાની રમઝટ બોલાવવામાં આવી હતી. ગરબાની રમઝટથી ગુજરાતની સંસ્કૃતિની ઝાંખી પણ જોવા મળી રહી હતી. આવતીકાલે પણ ઓપનિંગ સેરેમનીમાં કલાકારો દ્વારા ગરબાની રમઝટ બોલશે. તેમજ ટાઇગર શ્રોફે પણ રિહર્સલમાં પોતાના કલા રજૂ કરતો હટકે ડાન્સ રજૂ કર્યો હતો. ઉપસ્થિત લોકોએ ટાઇગરના ડાન્સ પર ચિચિયારીઓ પાડી હતી.